ร้านนี้อยู่ในจุดแวะพักทางด่วนครับ อยู่เยื้องๆกับร้านอะเมซอน ร้านอาหารเวียดนามสไตล์ไทยครับ ไม่ได้เวียดนามแท้ แต่รสชาติถูกปากคนไทยแน่นอน

- ข้าวอบฮอยอัน (100.-) เป็นเหมือนข้าวผัดที่ใส่หน้ามาหลายอย่างมาก อร่อยมาก เสิร์ฟมาร้อนๆ รีบทานระวังปากพอง เพราะมันร้อนมากจริงๆ ในข้าวผัดจะมีหมูยอ เห็ดหอม กุนเชียง หมูหย็อง เท่าที่จำได้นะครับ รสชาติใช้ได้เลย ผมว่าเมนูนี้คุ้มค่าสุด ให้ B+

- ปอเปี๊ยะทอด (100.-) ได้มาสามชิ้นครับ ทอดมากรอบๆ ตัวแป้งมันแปลกๆ แต่ก็อร่อยดี ข้างในหมูจัดเต็ม รสชาติใช้ได้ ให้ B+

- ขนมเบื้องญวน (100.) เป็นขนมเบื้องกรอบ ข้างในใส่ไส้หมูสับผัดมีถั่วงอกร่วมด้วย โดยรวมใช้ได้ แต่น้ำจิ้มยังไม่ผ่านครับ มันจืดชืดไปนิด เมนูนี้ให้ B+

รสชาติ B+
ราคา B
บรรยากาศ B
บริการ B+
สะอาด B+